José María Gil Tamayo

**José María Gil Tamayo** (født 5. juni 1957 i Zalamea de la Serena i provinsen Badajoz i Spania) er en spansk katolsk geistlig som blant annet var talsmann for Den spanske bispekonferanse, og er erkebiskop av Granada.
## Liv og virke
### Prest
José María Gil Tamayo studerte filosofi og katolsk teologi ved seminaret til erkebispedømmet Mérida-Badajoz og ved Universitetet i Navarra. Han ble presteviet den 7. september 1980.

Gil Tamayo var deretter kapellan i flere landlige menigheter i ni år før han ble uteksaminert fra Universitetet i Navarra med en grad i informasjonsvitenskap. I 1992 ble han sjef for pressekontoret for erkebispedømmet Mérida-Badajoz. Fra 1998 til 2011 var Gil Tamayo direktør for sekretariatet for kommisjonen for sosial kommunikasjon i Den spanske bispekonferanse. José María Gil Tamayo var generalsekretær for den spanske bispekonferanse i fem år fra 20. november 2013.

Gil Tamayo har også professor i kommunikasjonsteknologi ved Det pavelige universitet i Salamanca.

Internasjonalt har han undervist i El Salvador, Puerto Rico og Cuba. Han samarbeidet med* Red Informática de la Iglesia en América Latina* og bidro med pastorale kommunikasjonstjenester til bispekonferansene i El Salvador og Chile. Han fungerte også som redaksjonell skribent for *[[L'Osservatore Romano]]*.

### Biskop av Ávila
Den 6. november 2018 utnevnte pave Frans ham til biskop av Ávila. Erkebiskopen av Valladolid, kardinal Ricardo Blázquez, ordinerte ham til biskop den 15. desember samme år; medkonsekratorer var den apostoliske nuntius til Spania, titulærerkebiskop Renzo Fratini og emeritert biskop av Ávila, Jesús García Burillo.

### Koadjutorerkebiskop, så erkebiskop, i Granada
Den 16. juli 2022 utnevnte pave Frans ham til koadjutorerkebiskop av Granada. Innsettelsen fant sted den 1. oktober samme år. José María Gil Tamayo trådte inn som ordinarie erkebiskop av Granada den 1. februar 2023, etterfølgende av Francisco Javier Martínez Fernández, hvis aldersrelaterte avgang ble innvilget  samme dag.

Spurt i januar 2024 om sin holdning til vatikanerklæringen *[[Fiducia supplicans]]* (gitt 18. desember 2023), kommenterte han at han *«ikke kom til å velsigne et eneste homoseksuelt parforhold».

== Episkopalgenealogi ==
Hans [[episkopalgenealogi]] er:

* Kardinal [[Scipione Rebiba]] (1504-1577) 
* Kardinal [[Giulio Antonio Santori]] (1532-1602) * bispeviet 1566
* Kardinal [[Girolamo Bernerio]] (1540-1611) *1586
* Erkebiskop [[Galeazzo Sanvitale (erkebiskop)|Galeazzo Sanvitale]] (1566-1622) *1604
* Kardinal [[Ludovico Ludovisi]]  (1595-1632) *1621
* Kardinal [[Luigi Caetani]] (1595-1642) *1622
* Kardinal [[Ulderico Carpegna]] (1595-1679) *1630
* Kardinal [[Paluzzo Paluzzi Altieri degli Albertoni]] (1623-1698) *1666
* [[Pave Benedikt XIII]] (1649-1730) *1675
* [[Pave Benedikt XIV]] (1675-1758) *1724
* [[Pave Klemens XIII]] (1693-1769) *1743
* Kardinal [[Marcantonio Colonna den yngre|Marcantonio Colonna]] (1724-1793) *1762
* Kardinal [[Hyacinthe-Sigismond Gerdil]] (1718-1802) *1777
* Kardinal [[ Giulio Maria della Somaglia]] (1744-1830) *1788
* Kardinal [[Carlo Odescalchi]] (1785-1841) *1823
* Kardinal [[Costantino Patrizi Naro]] (1798-1876) *1828
* Kardinal [[Serafino Vannutelli]] (1834-1915) *1869
* Kardinal [[Domenico Serafini]] (1852-1918) *1900
* Kardinal [[Pietro Fumasoni Biondi]] (1852-1918) *1900
* Kardinal [[Antonio Riberi]] (1897-1967) *1934
* Kardinal [[Ángel Suquía Goicoechea]] (1916-2006) *1966
* Kardinal [[Antonio María Rouco Varela]] (1936-2014) *1976
* Kardinal [[Ricardo Blázquez Pérez]] (1942-) *1988
* Erkebiskop *José María Gil Tamayo'' (1957-) *2018

## Referanser